
	№
	Дата на получаване
	Данни на подателя (име и/или ел. поща) / Въпрос
	Разяснения от УО

	Дата на разясненията от УО: 25 май 2015 г.

	29.
	13.05.2015 г.
	Моля за становище относно следните въпроси:

1. Фирмата с която ще кандидатстваме е ЕТ и е свързано лице с фирма ЕООД, чиито собственик е едно и също лице. Двете фирми имат една и съща икономическа дейност. Съгласно указанията за попълване на Декларация за обстоятелствата по чл.3 и чл.4 от ЗМСП в средносписъчния брой на персонала собственика на ЕТ и ЕООД, които са едно и също лице се изчисляват като 2 брой персонал или 1? 

2. При попълване на Формуляра за кандидатстване, всички данни се отнасят само за кандидатстващата фирма ЕТ или трябва да бъдат сбор от данните на кандидатстващата фирма ЕТ и тези на ЕООД

Подател: Гергана Станева

Ел. поща:office@ravera.bg
	1. Както е посочено в т. II от Указанията за попълване на Декларацията за обстоятелствата по чл. 3 и чл. 4 от Закона за малките и средните предприятия (ЗМСП), при изчисляване на средносписъчния брой на персонала на предприятията в общия случай се използват данните от „Отчет за заетите лица, средствата за работна заплата и други разходи за труд“, като към средносписъчния брой на персонала без лицата, в отпуск по майчинство (код 1001) се прибавят наетите лица по договори за управление и контрол (код 1400) и работещите собственици (код 1600). Съответно към данните на предприятието, което подава Декларацията се прибавят в пълен размер (100 %) посочените данни за средносписъчен брой на персонала от „Отчета за заетите лица, средствата за работна заплата и други разходи за труд“ на всички предприятия, с които то е свързано. Посоченият документ е част от Годишния отчет за дейността на предприятията, като следва да се има предвид, че отчетът не се изисква за едноличните търговци, които не подлежат на задължителен независим финансов одит, и на които размерът на нетните приходи от продажби за текущата година не надхвърля 100 000 лв. В този случай приложимият документ е „Справка заети лица“ към Отчета за приходи и разходи към Годишния отчет за дейността на едноличните търговци..

2. Във Формуляра за кандидатстване, както и в Бизнес плана (Приложение Б към Насоките за кандидатстване) се посочват данни само за предприятието-кандидат.

	30.
	13.05.2015 г.
	Бихме желали да кандидатстваме по програмата за подобряване на производствения капацитет на МСП,по процедура -дейности за внедряване на нови технологии за подобряване на ресурсната ефективност и ефикасност в производствения процес.

Въпросът ми към Вас е възможно ли е да участваме, ако фирмата е новосъздадена,без реална дейност до този момент.

Подател: Галина Иванова

Ел. поща: gochevconsult@yahoo.com
	Съгласно т. 11.1 от Насоките за кандидатстване по настоящата процедура за подбор на проекти, допустими са само кандидати, които имат минимум три приключени финансови години (2012, 2013 и 2014 г.) преди датата на обявяване на процедурата, и отговарят на всички останали критерии за допустимост на кандидатите.

	31.
	13.05.2015 г.
	Във връзка с условията за допустимост на кандидати по първата процедура за предоставяне на БФП към „ИНОВАЦИИ И КОНКУРЕНТОСПОСОБНОСТ“ 2014-2020, а именно BG16RFOP002-2.001 „Подобряване на производствения капацитет в МСП“, имам следният въпрос:

- допустими кандидати ли са ЮЛ по смисъла на търговския регистър, които са с дата на регистрация на предприятието декември 2014 год.? Или са допустими само кандидати, които имат 3 приключени бюджетни години (2012,2013,2014) ?

Подател: Иван Колев

Ел. поща: ivnkolev@gmail.com
	Моля, вижте разяснението на УО по Въпрос 30.


	32.
	14.05.2015 г.
	Ние сме дружество, работещо с основна икономическа дейност„Добив на трошен камък, чакъл и пясък; добив на глина и каолин" 

с код 08.12 по КИД-2008.Не сме включени в групите с С но не сме включени и в забранителните списъци. Искаме да знаем имаме ли право да участваме в тази процедура.

Подател: Иван Иванов

Ел. поща: ivantivanov@abv.bg
	Допустими по настоящата процедура са само кандидати, които развиват основната си икономическа дейност в една от определените в Националната стратегия за насърчаване на малките и средните предприятия 2014-2020, групи сектори на икономическа дейност съгласно тяхната технологична интензивност:високотехнологични и средно високотехнологични  промишлени производства; интензивни на знание услуги; нискотехнологични и средно нискотехнологични  промишлени производства. Посочените производства обхващат предприятия с определени кодове на икономическа дейност от секторите C, J и М съгласно Класификацията на икономическите дейности (КИД – 2008, Приложение С към Насоките за кандидатстване), като дейностите от Сектор В „Добивна промишленост“, към които се отнася код 08.12 „Добив на трошен камък, чакъл и пясък; добив на глина и каолин“, не попадат в тях.

	33.
	14.05.2015 г.
	Може ли предприятие за производство на сладолед, което попада в  технологична интензивност- нискотехнологични и средно нискотехнологични промишлени производства сектор С10 - производство на хранителни продукти,  да кандидатства по някоя от допустимите дейности по  ПЪРВАТА ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО ОДОБРЕНАТА ОПЕРАТИВНА ПРОГРАМА „ИНОВАЦИИ И КОНКУРЕНТОСПОСОБНОСТ“ 2014-2020 

Подател: Светослав Петров

Ел. поща:snp_consulting@abv.bg
	Както е посочено в т. 11.2 от Насоките за кандидатстване, с оглед избягване на припокриването на интервенциите между ОП „Иновации и конкурентоспособност” 2014-2020 и Програмата за развитие на селските райони 2014-2020, подкрепа по настоящата процедура за подбор на проекти не могат да получават предприятия, извършващи основната си икономическа дейност или кандидатстващи за финансиране на дейности, които съгласно КИД 2008 (Приложение С към Насоките за кандидатстване) попадат в Сектор С - код на икономическа дейност 10 „Производство на хранителни продукти” и код 11 „Производство на напитки”, както следва:

- 10.1 „Производство и преработка на месо; производство на месни продукти, без готови ястия”;

- 10.2. „Преработка и консервиране на риба и други водни животни, без готови ястия”;

- 10.3 „Преработка и консервиране на плодове и зеленчуци, без готови ястия”;

- 10.4. „Производство на растителни и животински масла и мазнини”;

- 10.5. „Производство на мляко и млечни продукти”;

- 10.6. „Производство на мелничарски продукти, нишесте и нишестени продукти”;

- 10.81. „Производство на захар”;

- 10.83. „Преработка на кафе и чай”;

- 10.9. „Производство на готови храни за животни”;

- 11.01. „Производство на спиртни напитки”;

- 11.02. „Производство на вина от грозде”;

- 11.03. „Производство на други ферментирали напитки”;

- 11.04. „Производство на други недестилирани алкохолни напитки”;

- 11.06. „Производство на малц”.

Съгласно КИД 2008 производството на сладолед се отнася към клас 10.52 „Производство на сладолед“, код 10.5 „Производство на мляко и млечни продукти“, посочен като недопустим в т. 11.2 от Насоките за кандидатстване.

	34.
	14.05.2015 г.
	Как трябва да се попълни Таблица 9 от бизнес плана?В указанията над нея е записано:

"В таблицата следва да се попълнят данните за Разходи за суровини, материали и външни услуги на предприятието в ХИЛЯДИ ЛЕВА при хипотези без проект и с проект на предприятието. Прогнозата не следва да отчита инфлация натрупана през годините като фактор за нарастване на разходите 

за суровини, материали и външни услуги."Точно над клетка N+3 в таблицата е записано:(в лева).

В случай, че внесем данните в хиляди лева,то в таблица 15, ред 5 - Разходи за суровини,материали и външни услуги, същите се пренасят с три десетични знака по-малко. В таблица 16 данните се пренасят коректно - в хиляди лева.

Пример - В таблица 9 е внесена цифра 3000, която в таблица 15 се 

отразява като 3 лв., в таблица 16 се отразява като 3000 лв.

При изчисляване на повишаването на ефективността на производствените разходи се използват данните от Таблица 15.

Ако в Таблица 9 сме попълнили данните в хиляди лева, ползвайки данните от таблица 15, получаваме невъобразимо голямо повишаване на ефективността на производствените разходи - в стотици хиляди, защото сравняваме несъпоставими данни.

Ако в Таблица 9 внесем данните за Разходи за суровини, материали и външни услуги в лева, то в таблица 15, ред 5 - Разходи за суровини,материали и външни услуги, същите се пренасят с три десетични знака по-малко и вече стават съпоставими с останалите стойности.Обаче в таблица 16 данните се пренасят, като десетичната запетая се премества с три знака и там са с три нули повече.

Пример: Пример - В таблица 9 е внесена цифра 3000000, която  таблица 15 се отразява като 3000 лв, в таблица 16 се отразява като 3000000 лв.От таблица 16 пък се изчисляват други данни, които също са изкривени.

Смятам, че неправилно е форматиран Ред 5 от таблица 15 в клетки N,N+1,N+2 и N+3.Стойностите там следва да бъдат умножени по 1000.

Надявам се да дадете разяснение по въпроса на всички интересуващи се.

Подател: Юлия Михайлова

Ел. поща: julia.mihailova@gwconsulting.bg
	Моля да имате предвид, че изложените в запитването Ви несъответствия представляват допусната техническа грешка и с оглед отстраняването й със Заповед № РД-16-412/19.05.2015 г. е изменено Приложение Б (Бизнес план) към Насоките за кандидатстване по процедура за подбор на проекти BG16RFOP002-2.001 „Подобряване на производствения капацитет в МСП“. Консолидиран вариант на пакета документи по процедурата е публикуван на интернет страницата на Управляващия орган http://www.opcompetitiveness.bg и на Единния информационен портал за обща информация за управлението на Европейските структурни и инвестиционни фондове на следния интернет адрес: http://eufunds.bg. 

В допълнение, моля вижте разяснението на УО по Въпрос 8, т. 6.

	35.
	14.05.2015 г.
	Имам следните въпроси във връзка с попълването на Бизнес плана (Приложение Б) по процедура BG16RFOP002-2.001 „Подобряване на производствения капацитет в МСП“:

В Таблица 10 – „Други разходи с проекта“ не е възможно добавянето на редове. Това означава ли, че трябва всички други прогнозни разходи да бъдат посочени на един ред?

В таблица 15 – „Прогнозен отчет за приходите и разходите след проекта“ на ред 16, колони M, N, N+1, N+2 и N+3 стойностите се делят на 1000, въпреки че в таблица 9 – „Разходи за суровини, материали и външни услуги“, откъдето се взимат те, изрично е указано да бъдат зададени в хил.лв. В резултат на това в таблица 15 на ред 16 (колони M, N, N+1, N+2 и N+3) стойностите се получават в млн. лв., а всички останали стойности са в хил.лв. 

Така в таблица 16 – „Прогнозен отчет на обособения паричен поток на проекта“ на ред 47, колони N,N+1,N+2 и N+3 се получават грешно изчислени стойности, които изкривяват резултата от проекта. Как следва да се процедира при попълването?

В таблица 16 – „Прогнозен отчет на обособения паричен поток на проекта“ на ред 48 колона N има грешка при изчисляването на стойността. В останалите колони (N+1, N+2 и N+3) е коректно изчислен чистият ефект от проекта, докато в колона N резултатът се получава грешен. Как следва да се процедира при попълването?

Подател: Силвия Кръстева

Ел. поща: s.krasteva@addproekti.com
	В Таблица 10 „Други разходи с проекта“ не е предвидено добавянето на допълнителни редове, тъй като всички други разходи, различни от разходите за суровини, материали, външни услуги и персонал следва да се посочат на един ред.

Моля да имате предвид, че изложените в запитването Ви несъответствия по отношение на Таблица 15 и Таблица 16 от Бизнес плана представляват допусната техническа грешка и с оглед отстраняването й със Заповед № РД-16-412/19.05.2015 г.,  е изменено Приложение Б (Бизнес план) към Насоките за кандидатстване по процедура за подбор на проекти BG16RFOP002-2.001 „Подобряване на производствения капацитет в МСП“. Консолидиран вариант на пакета документи по процедурата е публикуван на интернет страницата на Управляващия орган http://www.opcompetitiveness.bg и на Единния информационен портал за обща информация за управлението на Европейските структурни и инвестиционни фондове на следния интернет адрес: http://eufunds.bg. 

В допълнение, моля вижте разяснението на УО по Въпрос 8, т. 6.



	36.
	14.05.2015 г.
	1. В случай, че кандидат е прогнозирал увеличаване на средните генерирани приходи от износ в Бизнес плана към проектното предложение, но във Формуляра за кандидатстване не е заложил като основна цел на проектното предложение „Засилване на експортния потенциал“, ще получи ли точки по показател III 3. „Изменение на средните генерирани приходи от износ вследствие на инвестицията по проекта“ съгласно „Критерии и методология за оценка на проектни предложения“?

2. На стр. 3 в „Указания за попълване на Електронен формуляр за кандидатстване по процедура BG16RFOP002-2.001 „Подобряване на производствения капацитет в МСП“ в ИСУН 2020“, в скрийншота, в полето за попълване на „Цел/и на проектното предложение“ е записано „Моля, въведете кратко описание на проектното предложение с дължина до 2000 символа. Следва да имате предвид, че полето е текстово и не може да се въвеждат таблици, снимки, скрийншотове, графики и др.п.“. Текстът ще заблуди и обърка много кандидати, тъй като в това поле следва да се въведе описание на целите на проекта: „Повишаване на производствения капацитет на кандидата“ и/или „Засилване на експортния потенциал на кандидата“, а не кратко описание на проектното предложение. Посочването на целите на проекта и по-точно задължително на минимум една от горепосочените е критерий за допустимост, което означава, че това грешно указание би могло да доведе до посочването на грешна информация от кандидатите в това поле и отхвърлянето на проекти при оценка на допустимостта им. Моля, да го коригирате.

Подател: Силвия Кръстева

Ел. поща: s.krasteva@addproekti.com
	1. Всички проектни предложения по настоящата процедура, подадени в срок, се оценяват в съответствие с критериите и методологията за оценка на проектните предложения по процедурата, посочени в т. 21 от Насоките за кандидатстване и Приложение З към тях. Оценката по показател III. 3 „Изменение на средните генерирани приходи от износ вследствие на инвестицията по проекта“ е част от техническата и финансова оценка, която ще бъде извършена на всички проектни предложения, преминали успешно оценка на административното съответствие и допустимостта.

Допълнително, следва да имате предвид, че ако основната цел на проектното предложение е засилване на експортния потенциал на кандидата, но проектното предложение получи „0“ точки по показател III. 3 „Изменение на средните генерирани приходи от износ вследствие на инвестицията по проекта“, проектното предложение се отхвърля. Посоченото изискване е заложено в Критериите и методологията за оценка на проектни предложения (Приложение З към Насоките за кандидатстване, стр. 29).
2. Както е посочено в т. 6 от Насоките за кандидатстване, целта на настоящата процедура е директно свързана с постигане на специфичната цел на Инвестиционен приоритет 2.2 „Капацитет за растеж на МСП“ на Оперативна програма „Иновации и конкурентоспособност“ 2014-2020 г. за повишаване на производствения капацитет и засилване на експортния потенциал на българските МСП. Съответно за да бъдат допустими за финансиране, проектните предложения следва да са насочени към постигане на минимум една от посочените цели, а именно: повишаване на производствения капацитет на кандидата, и/или засилване на експортния потенциал на кандидата (критерий 4 от раздел 3 на Приложение З „Критерии и методология за оценка на проектни предложения“ към Насоките за кандидатстване по процедурата). Кандидатите следва да се съобразят с посоченото изискване при попълването на т. 1 „Основни данни“, поле „Цел/и на проектното предложение“ от Формуляра за кандидатстване по процедурата. В поле "Цел/и на проектното предложение“ кандидатите следва да опишат целта/целите на проектното предложение, а не кратко описание на проектното предложение. Краткото описание на проектното предложение на български и английски език се отразява  в предходните две полета  от  формуляра за кандидатстване.

	37.
	14.05.2015 г.
	Относно публикуваната на 07.05.2015 г. процедура: BG16RFOP002-2.001 "Подобряване на производствения капацитет в МСП", бих искала да задам следния въпрос: Допустимo ли е кандидат - малко предприятие с код на икономическа дейност: C16.10 "Разкрояване, рендосване и импегриране на дървен материал" да кандидатства за закупуване на машини за нова дейност с код С31 "Производство на мебели".

Подател: Красимира Иванова

Ел. поща: euros.consulting@gmail.com
	По настоящата процедура е допустимо кода на проекта по КИД 2008 да се различава от кода на основната икономическа дейност на предприятието-кандидат, като в този случай следва да се вземат предвид следните критерии за допустимост на кандидатите: „да развиват своята основна икономическа дейност в една от определените в Националната стратегия за насърчаване на малките и средните предприятия 2014-2020 групи сектори на икономическа дейност съгласно тяхната технологична интензивност“, и „да развиват дейността, за която кандидатстват в определените в Националната стратегия за насърчаване на малките и средните предприятия 2014-2020 сектори“. Допустимите групи сектори са подробно изброени в т. 11.1. от Насоките за кандидатстване.
В допълнение, моля вижте разяснението на УО по Въпрос 6 и Въпрос 10.

